Diari Oficial de la Generalitat Valenciana


Sumari del DOGV 3786, del 05-07-2000 (2000/5591)

DECRET 99/2000, de 27 de juny, del Govern Valencià, pel qual s'accepta la cessió gratuïta de la propietat de l'immoble de 395,83 m² de superfície situat a la Urbanització Rajoletes, local núm. 65, ubicat al carrer Maigmona i avinguda Mutxamel, de Sant Joan d'Alacant, destinat a la posada en funcionament d'una oficina comarcal agrària, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3786

Data del DOGV
:   05-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5591


Data del document
:   27-06-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Sant Joan d'Alacant
    * cultura regional
    * propietat immobiliària

DECRET 99/2000, de 27 de juny, del Govern Valencià, pel qual s'accepta la cessió gratuïta de la propietat de l'immoble de 395,83 m² de superfície situat a la Urbanització Rajoletes, local núm. 65, ubicat al carrer Maigmona i Avinguda Mutxamel, de Sant Joan d'Alacant, destinat a la posada en funcionament d'una oficina comarcal agrària, realitzada per l'ajuntament d'aquest municipi. [2000/X5591]
  
L'Ajuntament de Sant Joan d'Alacant, en sessió plenària realitzada el dia 4 d'octubre de 1999, acordà la cessió gratuïta a la Generalitat Valenciana de la propietat de l'immoble de 395,83 m2 de superfície situat a la Urbanització Rajoletes, local núm. 65, ubicat al carrer Maigmona i Avinguda Mutxamel.
  
A proposta de la Conselleria d'Agricultura, Pesca i Alimentació, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a oficina comarcal agrària.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 27 de juny de 2000,
  
DECRETE
  
Article 1
  
S'accepta la cessió gratuïta, realitzada per l'Ajuntament de Sant Joan d'Alacant, de la propietat de l'immoble de 395'83 m² de superfície situat a la Urbanització Rajoletes, local núm. 65, ubicat al carrer Maigmona i Avinguda Mutxamel, que confronta: nord, vial interior; sud, zona comú; est, bloc 4; i oest, bloc 5.
  
Consta inscrita en el Registre de la Propietat d'Alacant número 5, al tom 1.593, llibre 205, foli 67, finca 15.978, inscripció 1a.
  
Referència cadastral: 3642003YH2534S.
  
Article 2
  
La cessió gratuïta realitzada per l'Ajuntament de Sant Joan d'Alacant s'efectua amb la condició de destinar l'immoble a la ubicació d'una oficina comarcal agrària.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 27 de juny de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,